Amezgun azzayri iban-d d tawsit n tsekla deg yiseggasen n ɛecrin, uqbel ur yelli ara akk, ɣef waya yenna-d S. Ben chennab : « Izzayriyen armi d taggara n ṭrad agraɣlan amezwaru, ur sinen ara dacu i d amezgun» 14Seg wid id-yeqqaren amezgun azzayri ilul-d s lemɛanda n umezgun agraɣlan ladɣa win n uruwwa, M. BACHTARZI deg wawal-is : « Amezgun azzayri ur d-ilul ara akka kan, s leɛzem n umdan neɣ n ugraw. Yemɣi-d s leɛḍil deg wallaɣ n yilmeẓiyen id-yefkan udem n lezzayer deffir kan n traḍ agraɣlan amezwaru. Yenǧer abrid iweɛren mebla ma itekka ɣef lsas n wansayen acku timura n lislam ur sɛint ara ansay n umezgun am tmura n umalu, neɣ lhend d ccinwa» 15 ɣer ɣur-s ilul-d s temlilit-is d yidlisen ibeṛṛaniyen nniḍen akka n wugdayen d yimasiḥiyen ayagi deg yiseggasen n ɛecrin.